ఎయిడ్స్
సంభోగాల వల్ల, ముఖ్యంగా ఒకరికంటే ఎక్కువ మందితో సంభోగంలో పాల్గొనడం వల్ల, రక్త మార్పిడి వల్ల, తల్లి నుండి బిడ్డకు, కలుషిత సిరంజిల వల్ల, ఎయిడ్స్ అనే వ్యాధి సంక్రమిస్తుంది. ముందు ఈ వ్యాధిని ప్రాణహంతక వ్యాధిగా ( Death Sentenced Disease ) గా పరిగణించే వారు. కాని శక్తివంతమైన ART మందులు, ఏయిడ్స్ వల్ల వచ్చె ఋగ్మతలను నయం చేసె మందులు ఉన్నందున ఇప్పుడు ఈ వ్యాధిని మధుమేహం మరియు హైపర్ టెన్షన్ (రక్తపోటు)లాంటి వ్యాధుల లాగే ఈ వ్యాధిని కూడా దీర్ఘకాలిక మరియు నియంత్రించటానికి (Chronic and Manageable Disease )వీలు కలిగె వ్యాధిగా వ్యవహరిస్తున్నారు. ఇది హెచ్.ఐ.వి (హ్యూమన్ ఇమ్మ్యునోడెఫిసియెన్సీ వైరస్)అను వైరస్ వలన వస్తుంది. AIDS అనేది ఎక్యైర్డ్ ఇమ్యూన్ డెఫీసియన్సీ సిండ్రోంకు పొడి పేరు. శరీరంలో రోగనిరోధక శక్తి, బాహ్య కారణాల వల్ల తగ్గ్గడం అన్నమాట. హెచ్ఐవి వై రస్ మనుషలకు మాత్రమే సోకుతుంది.
హీమోఫీలియా
హీమోఫీలియా (ఆంగ్లం:Hemophilia).ఇది రక్త ప్రసరణ వ్య్వవస్థకు చెందిన వ్యాధి.ఇదొక అనువంశిక వ్యాధి.అంటే జనకుల నుండి సంతానానికి సంక్రమించు వ్యాధి.ఈ వ్యాధి మగ పిల్లలకు వారికి మాత్రమే ఎక్కువగా సంక్రమిస్తుంది. ఈ వ్యాధి జన్యువు X క్రోమోజోముపై ఉంటుంది. తల్లి వాహకంగా ఉంటుంది. స్త్రీలలో ఈ వ్యాధి సంఖ్యాకులు పురుషులతో పోల్చితే తక్కువ. దీని తాలూకు జన్యువు ఉన్నప్పటికీ వారిలో ఉండే రెండు X X క్రోమోజోముల్లో ఒక X క్రోమోజోము దాన్ని అణచివేస్తుంది. 
రక్త ప్రసరణ వ్య్వవస్థలో రక్తం గడ్డకట్టడానికి కొన్ని రసాయనాలు ఉంటాయి.వాటిని కొయాగ్యులేషన్ ఫాక్టర్లు (Coagulation Factors) అని అంటారు. కాని ఈ వ్యాధి ఉన్నవారిలో అటువంటివి లోపిస్తాయి.అవి: ఫాక్టరు VIII మరియు ఫాక్టరు IX (Factor VIII, Factor IX).
ఏదైనా దెబ్బ తగిలినపుడు ఆగకుండా రక్త స్రావం అవుతూఉంటుంది. అది శరీరం లోపల లేదా బయట కావచ్చును.